Gaujas stāvie krasti

Gaujas stāvie krasti (bieži saukti arī par Valmieras stāvajiem krastiem) ir vairākus simtus metrus garš 10-15 metrus augsts krasta atsegums Valmierā.Vīlistere I., Zepa R., Ence I. 2008. Teic man, Gauja, Valmieras stāstu. Valmiera, Valmieras Pilsētas pašvaldība, 5.lpp. Gaujas stāvie krasti ir Valsts nozīmes aizsargājamais ģeoloģiskais un ģeomorfiskais dabas piemineklis,Latvijas Vēstnesis. 2001. Noteikumi par aizsargājamiem ģeoloģiskajiem un ģeomorfoloģiskajiem dabas pieminekļiem. http://likumi.lv/doc.php?id=7487 . Resurss apskatīts 2015. gada 17. maijā. kas ir pilnīgākais trešās virspalu terases nogulumu atsegums Gaujas senlejā.Āboltiņs O., Eniņš G. 1979. Gaujas senleja. Rīga, "Liesma", 45.lpp.

Šī ir īpaša vieta Gaujas krastā, ko iemīļojuši ne tikai vietējie iedzīvotāji, bet arī tūristi jau no 19. gs. 70. gadiem. 2013. gadā Gaujas stāvo krastu teritorijā Vidzemes Olimpiskais centrs atklāja Gaujas stāvo krastu Sajūtu parku.Valmieras ziņas. 2014. Gaujas Stāvo krastu Sajūtu parks atklāj otro sezonu. http://valmieraszinas.lv/gaujas-stavo-krastu-sajutu-parks-atklaj-otro-sezonu/. Resurss apskatīts 2015.gada 17.maijā. Gaujmalas krastos bieži sastopamas krastu čurkstes un strauta zilspāres.Sajūtu parks. 2015. Apraksts. http://sajutuparks.lv/index.php/apraksts . Resurss apskatīts 2015.gada 15.maijā.

 Vispārējs raksturojums 
Teritorija ir izvietojusies Gaujas trešās virspalu terases malā, Gaujas senlejas augšgalā, Burtnieka līdzenumā, Ziemeļvidzemes zemienē. To veido Gaujas otrās un trešās virspalu terases segmenti ar trešās virspalu terases nogulumu atsegumiem upes krastā - upes nogulumi ar tiem raksturīgiem gultnes un palienes slāņiem un slāņojuma struktūrām. Nogulumi raksturo Gaujas ielejas attīstības pirmatnējo etapu, kas sākās uzreiz pēc ledāju aizplūšanas — pirms aptuveni 11 000 gadiem.Ministru kabineta 175. noteikumu Pielikums Nr. 201. Ģeoloģiskais dabas piemineklis Valmieras Stāvie krasti. (MK 175. noteikumu piel. Nr. 201). Resurss apskatīts 2015.gada 17.maijā.

Bagātīgas sanesu plūsmas dēļ upes līmenis bija 10 metrus augstāks par esošo, jo sanesu (galvenokārt smalkas smilts) apstākļos dziļuma erozija bija neizteikta. Trešās virspalu terases atsegumi ir raksturīgi visai Gaujas senlejai, kas lejtecē savienojas ar Baltijas seno baseinu — Baltijas ledus ezera krasta līnija.

Upes sānu erozijas rezultātā ik gadu notiek atsegumu atjaunošanās (paplašināšanās), nobrūkot atsevišķām vietām no krasta kopā ar uz tās augošajiem kokiem. Pēc aptuvena novērtējuma stāvā krasta krauja atkāpjas ar ātrumu, kas nepārsniedz 0,5 metrus gadā.

Devona smilšakmeņu iežus vislabāk var aplūkot braucot ar laivu, taču arī no stāvā krasta paveras iespaidīgs skats.Ašmanis K. 1937. Gauja ("Jaunais Zinātnieks Nr.7). Rīga, Valters un Rapa, 37.lpp.

 Teritorija 
Atrodas Valmierā pie Jāņa Daliņa stadiona.Valmieras Pilsētas pašvaldība. 2011. Gaujas stāvie krasti. http://visit.valmiera.lv/categories-lv/interesantas-vietas/visas/gaujas-stavie-krasti . Resurss apskatīts 2015.gada 17.maijā. Dabas pieminekļa platība ir 20,95 ha.

No 19. gs. 70. gadiem šī ir iecienīta atpūtas vieta, kur tikušies Valmieras skolotāju semināra audzēkņi un pasniedzēji, kā arī šeit sanākuši nelegāli grupējumi un latviešu revolucionāri. 1930. gada krīzes laikā bezdarbniekiem bija jāved grants un akmeņi, lai nostiprinātu ceļu no Valmieras Sv. Sīmaņa baznīcas līdz stāvajiem krastiem gar Gauju. Padomju Savienības laikā  šī vieta tika īpaši atzīmēta tūrisma ceļvežos, jo to bija apmeklējis ASV komunistu partijas dibinātājs Džons Rīds.

Šobrīd Gaujas stāvajos krastos ierīkots Sajūtu parks ar baskāju taku, kuras garums ir 2,7 kilometri.Tūrisma attīstības valsts aģentūra. 2015. Gaujas stāvo krastu Sajūtu parks. http://www.latvia.travel/lv/apskates-vieta/gaujas-stavo-krastu-sajutu-parks . Resurss apskatīts 2015. gada 17. maijā. Dabas taka ir papildināta ar dažādiem koordinācijas elementiem, kāpnēm un laipām. Sajūtu parkā ir labiekārtota infrastruktūra, kā arī pieejami dažādi tūrisma piedāvājumi gan individuāliem, gan grupu apmeklējumiem.Sajūtu parks. 2015. Sajūtu parks. http://sajutuparks.lv/. Resurss apskatīts 2015. gada 17.maijā.

 Atsauces 

 Ārējās saites 

 Dabas aizsardzības pārvalde. Gaujas stāvie krasti
 http://www.voc.lv/sajutu-parks

Kategorija:Valmiera
Kategorija:Latvijas iežu atsegumi
Kategorija:Latvijas dabas pieminekļi